Hindi News

Local

Bihar

Patna

Patna Crime News: Rs 60 Lakh Theft At The Patna House, Thief Writes Bhabhi Ji Aap Bahut Achi Hai

घर से 60 लाख का सामान चुराया, आईने पर लिपस्टिक से चोरों ने लिखा- भाभी जी बहुत अच्छी हैं

एक वर्ष पहले



कॉपी लिंक

चोर ने आईना पर लिखा भाभी जी अच्छी हैं।

चोरों ने पहले सभी किरायेदारों के दरवाजे को बाहर से बंद कर ताला लगा दिया

आलमीरा से लेकर दीवान तक जहां कहीं भी कीमती सामान मिले चोरों ने उठा लिया

पटना. राजधानी पटना के हनुमान नगर में चोरों ने एक घर से 60 लाख रुपए के सामान की चोरी की। घटना रविवार देर रात दो बजे की है। चोरों ने कारोबारी प्रवीण कुमार के घर को निशाना बनाया। जाते वक्त चोर ने ड्रेसिंग टेबल के आईने पर लिपस्टिक से लिखा- भाभी जी बहुत अच्छी हैं। साथ ही, भैया के लिए अपशब्द लिखे। वारदात के समय घर के मालिक बाहर गए हुए थे।



किरायेदारों के गेट को बाहर से किया बंद

प्रवीण के घर में रहने वाले किरायेदारों के अनुसार चोर 5-6 की संख्या में थे। चोरों ने पहले सभी किरायेदारों के दरवाजे को बाहर से बंद कर ताला लगा दिया। इसके बाद चोरी करने लगे। आवाज सुन किरायेदार जगे तो दरवाजा खोलने की कोशिश की। दरवाजा नहीं खुला तो किरायेदार घर के अंदर से शोर मचाने लगे। इस पर चोरों ने धमकी दी। धमकी की परवाह किए बिना वे लोग शोर मचाते रहे।



दीवान, आलमीरा सबको खंगाला

प्रवीण के घर में घुसे चोरों ने एक-एक कोने को खंगाला। आलमीरा से लेकर दीवान तक जहां कहीं भी कीमती सामान मिले चोरों ने उठा लिया। इनमें 40 लाख से अधिक कीमत के गहने थे। सूचना मिलने पर प्रवीण सोमवार अहले सुबह पटना पहुंचे और पुलिस को सूचना दी।